CELEX ID: 32012R0686
Publication Date: 2012-07-26

Document:
KOMISIJOS ĮGYVENDINIMO REGLAMENTAS (ES) Nr. 686/2012
2012 m. liepos 26 d.
kuriuo valstybės narės įgaliojamos atlikti veikliųjų medžiagų, kurių patvirtinimo galiojimas baigiasi ne vėliau kaip 2018 m. gruodžio 31 d., vertinimą, reikalingą patvirtinimui atnaujinti
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 19 straipsnį,
kadangi:
(1)
veikliųjų medžiagų, kurių patvirtinimo galiojimas baigiasi ne vėliau kaip 2018 m. gruodžio 31 d., tikslinga įgalioti valstybes nares atlikti vertinimą, reikalingą patvirtinimui atnaujinti, ir dėl kiekvienos veikliosios medžiagos paskirti ataskaitą rengiančią valstybę narę ir bendrai ataskaitą rengiančią valstybę narę. Atlikti vertinimą turėtų būti įgaliota taip, kad būtų pasiekta valstybėms narėms tenkančių pareigų ir darbų pusiausvyra;
(2)
šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Ataskaitą rengianti valstybė narė, kuri nurodyta antroje to priedo skiltyje, ir bendrai ataskaitą rengianti valstybė narė, kuri nurodyta trečioje to priedo skiltyje, įgaliojamos atlikti kiekvienos pirmoje priedo skiltyje nurodytos veikliosios medžiagos vertinimą, reikalingą patvirtinimui atnaujinti.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. liepos 26 d.

EuroVoc Classification:
Level 1: 100147
100160
100156
Level 2: 100269
100249
100245
100196
Level 3: 13
2442
1362
2014
All Descriptors: 191
2739
2985
5451